
                                                  Nr.  PL-x 499  
RAPORT   COMUN
    asupra proiectului  de Lege pentru ratificarea Acordului de  securitate între Guvernul României şi  Guvernul Republicii Slovace privind protecţia reciprocă a informaţiilor clasificate, semnat  la  Bucureşti, la 6  martie 2007
                  În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru  apărare, ordine  publică şi  siguranţă naţională, au fost sesizate spre dezbatere, în fond, cu proiectul de Lege pentru ratificarea Acordului de  securitate între Guvernul României şi  Guvernul Republicii Slovace privind protecţia reciprocă a informaţiilor clasificate, semnat  la  Bucureşti, la 6  martie 2007 , trimis cu adresa  PL-x 499 din 27  iunie 2007, înregistrat sub nr. 31/797 din 28 iunie  2007, şi respectiv sub nr. 32/523 din 28  iunie  2007.   
Potrivit prevederilor art. 75 din Constituţia României, republicată, şi ale art.92 alin. (8) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră  sesizată.

Consiliul Legislativ a avizat favorabil proiectul de lege  conform avizului nr. 775 din  14  iunie 2007.



Proiectul de lege supus dezbaterii are ca obiect de reglementare ratificarea Acordului de securitate între Guvernul României şi  Guvernul Republicii Slovace privind  protecţia reciprocă a  informaţiilor clasificate, semnat  la  Bucureşti,  la 6  martie 2007.
În conformitate cu prevederile art. 61 din Regulamentul Camerei Deputaţilor, republicat, membrii celor  două  comisii, au examinat proiectul de  lege susmenţionat  în şedinţele din 4 şi  din  11 septembrie  2007.  La lucrările Comisiei a participat, în calitate de invitat, din partea Oficiului  Registrului Naţional al Informaţiilor Secrete de Stat,  domnul Paul Naidin,  director.
Din numărul total de 27 membri ai Comisiei juridice, de disciplină şi imunităţi au participat  la dezbateri 14 deputaţi, iar din numărul total de 23 membrii ai  Comisiei pentru  apărare, ordine publică  au  participat  18 deputaţi.
În urma  dezbaterilor, membrii celor  două Comisii au hotărât, cu unanimitate de voturi, să propună plenului Camerei Deputaţilor adoptarea proiectului  de Lege pentru ratificarea Acordului de  securitate între Guvernul României şi  Guvernul Republicii Slovace privind protecţia reciprocă a informaţiilor clasificate, semnat  la  Bucureşti, la 6  martie 2007.

În raport cu obiectul şi conţinutul său,  proiectul de lege face parte din categoria legilor ordinare. 

                   PREŞEDINTE,                                    PREŞEDINTE,                                                   

                  Sergiu ANDON                               Costică  CANACHEU                                               

                 SECRETAR,                                         SECRETAR,
               George BĂEŞU                                 George SCUTARU

